1. ΝΟΜΟΣ υπ’ αριθ. 4125 της 23/23 Δεκ. 1960 (ΦΕΚ Α΄ 202) Περί κυρώσεως του Κώδικος Φορολογικής Δικονομίας και περί τροποποιήσεως και συμπληρώσεως του Οργανισμού των Φορολογικών Δικαστηρίων και καθορισμού των τελών διαδικασίας. Το μεταγλωττισμένο με το Π.Δ. 331/24-31 Μαΐου 1985 στη δημοτική κείμενο του άνω Νόμ. 4125/1960 παρατίθεται στον τόμ. 6 σελ. 104,613. Με την παρ. 19 άρθρ. 5 Νόμ. 2753/15-17 Νοεμ. 1999 (ΦΕΚ Α΄249), ανωτ. σελ. 194,773, ορίστηκε ότι «όπου στις κείμενες διατάξεις αναφέρονται διατάξεις του Νόμ. 4125/1960 (ΦΕΚ 202 Α΄) εφαρμόζονται οι αντίστοιχες διατάξεις του Νόμ. 2717/1999 και σε περίπτωση που δεν υπάρχουν τέτοιες αντίστοιχες διατάξεις στο νόμο αυτόν, εξακολουθούν να εφαρμόζονται τα κείμενα των διατάξεων του Νόμ. 4125/1960». 